A4-0187/99

Ehdotus neuvoston direktiiviksi maantieliikenteen alalla työskentelevien liikkuvien työntekijöiden ja itsenäisten kuljettajien työajan järjestämisestä (KOM(98)0662 - C4-0716/98 - 98/0319(SYN))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 16 kappale

>Alkuperäinen teksti>

asetuksessa (ETY) N:o 3820/85 sallitaan sen 6 artiklan 4 ja 5 kohdassa tarkoitetuille kuljettajille jopa 65 tunnin viikoittainen ajoaika, kun taas tämän direktiivin 3 artiklan mukaan kuljettajien viikoittainen enimmäistyöaika on 60 tuntia; asetuksen (ETY) N:o 3820/85 6 artiklan 4 ja 5 kohdassa tarkoitettujen kuljettajien on voitava jatkossakin ajaa jopa 65 tuntia viikossa, kunhan keskimääräistä viikoittaista 48 tunnin enimmäistyöaikaa ei ylitetä neljän kuukauden jaksolla,

>EP:n äänestyksessä hyväksytty teksti>

asetuksessa (ETY) N:o 3820/85 sallitaan sen 6 artiklan

1 kohdan 4 ja 5 alakohdassa tarkoitetuille kuljettajille jopa 65 tunnin viikoittainen ajoaika; näiden kuljettajien on voitava jatkossakin ajaa jopa 65 tuntia viikossa, kunhan keskimääräistä viikoittaista 48 tunnin enimmäistyöaikaa ei ylitetä neljän kuukauden jaksolla,

(Tarkistus 25)

1 artiklan 2 kohta

>Alkuperäinen teksti>

2. Tätä direktiiviä sovelletaan jäsenvaltioihin sijoittautuneiden yritysten kaikkiin maantieliikenteen alalla työskenteleviin liikkuviin työntekijöihin ja jäsenvaltioihin sijoittautuneisiin itsenäisiin kuljettajiin.

>EP:n äänestyksessä hyväksytty teksti>

2.

Tätä direktiiviä sovelletaan jäsenvaltioihin sijoittautuneiden yritysten kaikkiin maantieliikenteen alalla työskenteleviin liikkuviin työntekijöihin ja jäsenvaltioihin sijoittautuneisiin itsenäisiin kuljettajiin, lukuun ottamatta liikkuvia työntekijöitä, jotka työskentelevät henkilöliikenteessä säännöllisillä reiteillä, joiden pituus ei ylitä 50 kilometriä.

(Tarkistus 2)

1 artiklan 3 kohta

>Alkuperäinen teksti>

3. Tämä direktiivi sisältää erityisiä, maantieliikenteen alalla työskenteleviin liikkuviin työntekijöihin sovellettavia yhteisön säännöksiä, ja neuvoston direktiivin 93/104/EY 14 artiklan mukaisesti tämän direktiivin säännökset ovat ensisijaisia neuvoston direktiivin 93/104/EY, sellaisena kuin se on muutettuna neuvoston direktiivillä ../../EY, säännöksiin nähden.

>EP:n äänestyksessä hyväksytty teksti>

3.

Tämä direktiivi sisältää erityisiä, maantieliikenteen alalla työskenteleviin liikkuviin työntekijöihin sovellettavia yhteisön säännöksiä, ja neuvoston direktiivin 93/104/EY 14 artiklan mukaisesti tämän direktiivin säännökset ovat ensisijaisia neuvoston direktiivin 93/104/EY, sellaisena kuin se on muutettuna neuvoston direktiivillä ../../EY, säännöksiin nähden, lukuun ottamatta pelastuspalvelualan (sairaankuljetus-, palo- ja pelastusalan) liikkuvia työntekijöitä, joihin sovelletaan hätätilanteissa edelleen direktiivin 93/104/EY 17 artiklan 2 kohdan 1 alakohdan c alakohdan iii alakohdan mukaisia poikkeuksia.

(Tarkistus 3)

2 artiklan 1 kohdan a alakohdan johtolause

>Alkuperäinen teksti>

a) itsenäisten kuljettajien osalta aikaa, jolloin suoritetaan seuraavia tehtäviä:

>EP:n äänestyksessä hyväksytty teksti>

a)

itsenäisten kuljettajien osalta päivystysvelvollisuutta ja aikaa, jolloin suoritetaan seuraavia tehtäviä:

(Tarkistus 4)

2 artiklan 1 kohdan a alakohdan iii alakohta

>Alkuperäinen teksti>

iii) matkustajien auttaminen linja-autoon nousemisessa tai siitä laskeutumisessa

>EP:n äänestyksessä hyväksytty teksti>

iii)

matkustajien tarkastaminen tai auttaminen linja-autoon nousemisessa tai siitä laskeutumisessa

(Tarkistus 5)

2 artiklan 1 kohdan a alakohdan v alakohta

>Alkuperäinen teksti>

v) ajoneuvon ja kuorman turvallisuuden tarkastus

>EP:n äänestyksessä hyväksytty teksti>

v)

ajoneuvon tarkastus sekä lastauksen ja purkamisen valvonta

(Tarkistus 6)

2 artiklan 1 kohdan a alakohdan vii a alakohta (uusi)

>Alkuperäinen teksti>

>EP:n äänestyksessä hyväksytty teksti>

viia) poliisi-, tulli-, maahanmuutto- ym. viranomaisten edellyttämien hallinnollisten muodollisuuksien täyttäminen;

(Tarkistus 7)

2 artiklan 1 kohdan b alakohdan viii a alakohta (uusi)

>Alkuperäinen teksti>

>EP:n äänestyksessä hyväksytty teksti>

viiia) yhteistyö poliisi-, tulli- ja maahanmuuttoviranomaisten kanssa lakisääteisten tarkastusten suorittamiseksi.

(Tarkistus 8)

2 artiklan 2 kohdan ensimmäinen ja toinen alakohta

>Alkuperäinen teksti>

2. 'Päivystysvelvollisuus' tarkoittaa aikaa, jolloin työntekijä on työpaikallaan valmiina aloittamaan tavanomaisen työnsä myös omasta aloitteestaan ja jolloin hänellä on yleensä tiettyjä työhön liittyviä tehtäviä.

>EP:n äänestyksessä hyväksytty teksti>

2.

'Päivystysvelvollisuus' tarkoittaa aikaa, jolloin työntekijä tai itsenäinen kuljettaja on työpaikallaan valmiina aloittamaan tavanomaisen työnsä myös omasta aloitteestaan ja jolloin hänellä on yleensä tiettyjä työhön liittyviä tehtäviä.

>Alkuperäinen teksti>

'Päivystysaika' tarkoittaa aikaa, jolloin työntekijällä ei ole velvollisuuksia mutta jolloin hän on vapaa aloittamaan työn. Työntekijän on tiedettävä päivystysajat etukäteen työmarkkinaosapuolten sopimien edellytysten mukaisesti, joista on neuvoteltu jäsenvaltioiden lainsäädännössä säädetyllä tasolla ja siinä säädetyin ehdoin.

>EP:n äänestyksessä hyväksytty teksti>

'Päivystysaika' tarkoittaa aikaa, jolloin työntekijällä ei ole velvollisuuksia mutta jolloin hän on vapaa aloittamaan työn. Työntekijän on tiedettävä päivystysajat

vähintään vuorokautta aiemmin ja ennen edellisen vuoron päättymistä työmarkkinaosapuolten sopimien edellytysten mukaisesti, joista on neuvoteltu jäsenvaltioiden lainsäädännössä säädetyllä tasolla ja siinä säädetyin ehdoin.

(Tarkistus 9)

2 artiklan 8 kohdan ii alakohta

>Alkuperäinen teksti>

ii) suorittavat yöaikaan tietyn osan vuosittaisesta työajastaan. Tämä osa on määriteltävä jäsenvaltioiden lainsäädännössä, ja asiasta on kuultava työmarkkinaosapuolia.

>EP:n äänestyksessä hyväksytty teksti>

ii)

suorittavat yöaikaan 48 päivää vuosittaisesta työajastaan.

(Tarkistus 10)

2 artiklan 8 a kohta (uusi)

>Alkuperäinen teksti>

>EP:n äänestyksessä hyväksytty teksti>

8a. 'Itsenäiset kuljettajat' ovat kaupallisen yksikön johtajia, heillä on oltava tarvittaessa todistus ammattitaidosta, he voivat työskennellä vapaasti omaan laskuunsa ja määrittää vapaasti työaikansa ja he ovat yhden tai useamman ajoneuvon omistajia.

(Tarkistus 11)

3 artiklan 2 kohta

>Alkuperäinen teksti>

2. Liikkuvien työntekijöiden osalta eri työnantajien palveluksessa työskennelty aika on tehtyjen työtuntien yhteismäärä. Liikkuvan työntekijän on ilmoitettava kirjallisesti työnantajalle, jota asia koskee, toisen työnantajan palveluksessa työskennellystä ajasta.

>EP:n äänestyksessä hyväksytty teksti>

2.

Liikkuvien työntekijöiden osalta eri työnantajien palveluksessa työskennelty aika on tehtyjen työtuntien yhteismäärä. Työnantajan on pyydettävä liikkuvalta työntekijältä kirjallisesti ilmoitusta toisen työnantajan palveluksessa työskennellystä ajasta. Liikkuvan työntekijän on annettava tämä ilmoitus kirjallisesti.

(Tarkistus 30)

6 artiklan 1 kohta

>Alkuperäinen teksti>

1. Yötyöntekijän päivittäinen työaika voi olla enintään kahdeksan tuntia. Työaika voi olla enintään kymmenen tuntia, jos kahdeksan tunnin päivittäinen keskiarvo ei ylity kahden kuukauden kuluessa; 3 artiklaa sovellettaessa ajanjaksoihin, jolloin yötyöntekijää ei pyydetä tekemään yötyötä.

>EP:n äänestyksessä hyväksytty teksti>

1.

Yötyöntekijän päivittäinen työaika voi olla enintään kahdeksan tuntia. Työaika voi olla enintään kymmenen tuntia, jos kahdeksan tunnin päivittäinen keskiarvo ei ylity viiteajanjaksolla, joka vahvistetaan työmarkkinaosapuolten kuulemisen jälkeen tai työehtosopimuksissa tai työmarkkinaosapuolten välisissä sopimuksissa; 3 artiklaa sovellettaessa ajanjaksoihin, jolloin yötyöntekijää ei pyydetä tekemään yötyötä.

(Tarkistus 12)

7 artiklan 1 ja 2 kohta

>Alkuperäinen teksti>

1. Poikkeuksia 3, 5 ja 6 artiklasta voidaan myöntää lakien, asetusten, hallinnollisten määräysten, työehtosopimusten tai työmarkkinaosapuolten välisten muiden sopimusten perusteella, kunhan asianomaisille työntekijöille tarjotaan vastaava korvaava lepoaika.

>EP:n äänestyksessä hyväksytty teksti>

1.

Poikkeuksia 3 ja 5 artiklasta voidaan myöntää työehtosopimusten perusteella, kunhan asianomaisille työntekijöille tarjotaan vastaava korvaava lepoaika.

>Alkuperäinen teksti>

2. Mahdollisuus poiketa 3 artiklasta ei saa johtaa yli kuuden kuukauden viitejaksoon laskettaessa keskimääräistä 48 tunnin viikoittaista enimmäistyöaikaa. Jäsenvaltiot voivat sallia poikkeuksia 3 artiklasta myös, jos keskimääräistä viikoittaista enimmäistyöaikaa vähennetään seuraavasti:

>EP:n äänestyksessä hyväksytty teksti>

2.

Mahdollisuus poiketa 3 artiklasta ei saa johtaa yli kuuden kuukauden viitejaksoon laskettaessa keskimääräistä 48 tunnin viikoittaista enimmäistyöaikaa.

>Alkuperäinen teksti>

- keskimäärin 39 tuntiin enintään 9 kuukauden viitejaksolla ja

>EP:n äänestyksessä hyväksytty teksti>

>Alkuperäinen teksti>

- keskimäärin 35 tuntiin enintään 12 kuukauden viitejaksolla.

>EP:n äänestyksessä hyväksytty teksti>

(Tarkistus 13)

7 artiklan 3 kohta

>Alkuperäinen teksti>

3. Säännöllisessä henkilöliikenteessä alle 50 kilometrin matkoilla tauot tai pysähdysajat voidaan jakaa alle 15 minuutin jaksoihin.

>EP:n äänestyksessä hyväksytty teksti>

Poistetaan.

(Tarkistus 14)

8 artiklan 1 kohdan b alakohta

>Alkuperäinen teksti>

b) kirjaa muistiin viikossa enemmän kuin 48 tuntia tekevien työntekijöiden työajan sekä vuorokaudessa enemmän kuin kahdeksan tuntia tekevien yötyöntekijöiden työajan. Kirjanpito on säilytettävä vähintään kaksi vuotta.

>EP:n äänestyksessä hyväksytty teksti>

b)

kirjaa muistiin työntekijöiden työajan. Kirjanpito on säilytettävä vähintään kaksi vuotta.

(Tarkistus 15)

8 artiklan 1 kohdan b a alakohta (uusi)

>Alkuperäinen teksti>

>EP:n äänestyksessä hyväksytty teksti>

ba) työnantajan on työntekijän pyynnöstä annettava tälle kopio työaikakirjanpidosta.

(Tarkistus 16)

8 artiklan 2 kohta

>Alkuperäinen teksti>

2. Jäsenvaltioiden on toteutettava tarvittavat toimenpiteet sen varmistamiseksi, että itsenäiset kuljettajat pitävät kirjaa työajastaan, jos se ylittää 48 tuntia viikossa tai yötyöntekijän osalta 8 tuntia vuorokaudessa. Kirjanpito on säilytettävä vähintään kaksi vuotta.

>EP:n äänestyksessä hyväksytty teksti>

2.

Jäsenvaltioiden on toteutettava tarvittavat toimenpiteet sen varmistamiseksi, että itsenäiset kuljettajat pitävät kirjaa työajastaan. Kirjanpito on säilytettävä vähintään kaksi vuotta. Jäsenvaltiot valvovat työ- ja ajoaikojen noudattamista tarkastuksin, jotka kohdistuvat vähintään kahteen prosenttiin kaikista tällä alalla tehdyistä työpäivistä. Tärkein valvontaväline on ajopiirturi.

(Tarkistus 17)

9 artikla

>Alkuperäinen teksti>

Tällä direktiivillä ei rajoiteta jäsenvaltioiden oikeutta soveltaa tai antaa liikkuvien työntekijöiden tai itsenäisten kuljettajien turvallisuuden ja terveyden suojelun kannalta edullisempia lakeja, asetuksia tai hallinnollisia määräyksiä eikä estetä edistämästä tai soveltamasta liikkuvien työntekijöiden turvallisuuden ja terveyden suojelun kannalta edullisempia työehtosopimuksia tai muita työmarkkinaosapuolten välillä tehtyjä sopimuksia.

>EP:n äänestyksessä hyväksytty teksti>

Tällä direktiivillä ei rajoiteta jäsenvaltioiden oikeutta soveltaa tai antaa liikkuvien työntekijöiden tai itsenäisten kuljettajien turvallisuuden ja terveyden suojelun kannalta edullisempia lakeja, asetuksia tai hallinnollisia määräyksiä eikä estetä edistämästä tai soveltamasta liikkuvien työntekijöiden turvallisuuden ja terveyden suojelun kannalta edullisempia työehtosopimuksia tai muita työmarkkinaosapuolten välillä tehtyjä sopimuksia.

Tämän direktiivin täytäntöönpano ei oikeuta heikentämään työntekijöiden suojelun yleistä tasoa.

(Tarkistus 18)

10 artikla

>Alkuperäinen teksti>

Jäsenvaltioiden on määritettävä seuraamukset, joita sovelletaan tämän direktiivin täytäntöönpanemiseksi annettujen kansallisten säännösten rikkomiseen, ja varmistettava, että niitä sovelletaan. Seuraamusten tulee olla tehokkaita, rikkomukseen nähden suhteutettuja ja riittävästi ennalta ehkäiseviä. Jäsenvaltioiden on ilmoitettava näistä säännöksistä komissiolle 12 artiklan 1 kohdassa mainittuun päivämäärään mennessä, ja niihin myöhemmin tehtävistä muutoksista hyvissä ajoin.

>EP:n äänestyksessä hyväksytty teksti>

Jäsenvaltioiden on määritettävä

yleiset seuraamukset, joita sovelletaan tämän direktiivin täytäntöönpanemiseksi annettujen kansallisten säännösten rikkomiseen, ja varmistettava, että niitä sovelletaan. Seuraamusten tulee olla tehokkaita, rikkomukseen nähden suhteutettuja ja riittävästi ennalta ehkäiseviä. Jäsenvaltioiden on ilmoitettava näistä säännöksistä komissiolle 11 artiklan 1 kohdassa mainittuun päivämäärään mennessä, ja niihin myöhemmin tehtävistä muutoksista hyvissä ajoin.

(Tarkistus 19)

11 artiklan 3 a kohta (uusi)

>Alkuperäinen teksti>

>EP:n äänestyksessä hyväksytty teksti>

3a. Jäsenvaltioiden on toteutettava tarvittavat toimenpiteet sen varmistamiseksi, että laivureiden, lastin huolitsijoiden sekä hankkijoiden ja alihankkijoiden suhteita säännellään hyväksymällä pakollisia sopimuksia, joiden avulla kyetään todentamaan tämän direktiivin noudattaminen.

Lainsäädäntöpäätöslauselma, johon sisältyy Euroopan parlamentin lausunto ehdotuksesta neuvoston direktiiviksi maantieliikenteen alalla työskentelevien liikkuvien työntekijöiden ja itsenäisten kuljettajien työajan järjestämisestä (KOM(98)0662 - C4-0716/98 - 98/0319(SYN))(Yhteistoimintamenettely: ensimmäinen käsittely)

Euroopan parlamentti, joka

- ottaa huomioon komission ehdotuksen neuvostolle KOM(98)0662 - 98/0319(SYN) ((EYVL C 43, 17.2.1999, s. 4.)),

- neuvoston kuultua sitä EY:n perustamissopimuksen 189 c artiklan, 75 artiklan ja 118 a artiklan mukaisesti (C4-0716/98),

- ottaa huomioon työjärjestyksensä 58 artiklan,

- ottaa huomioon työllisyys- ja sosiaaliasiain valiokunnan mietinnön ja liikenne- ja matkailuvaliokunnan lausunnon (A4-0187/99);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a kohdan mukaisesti;

4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. Kehottaa puhemiestään välittämään tämän lausunnon neuvostolle ja komissiolle.